Lõpuks suusad all, asusin meestele järele. Esimesed sammud olid küll kohmakad, aga see vist ka selline oskus, et kui korra käes, siis kontidest ära ei unune. Kui juba põllu peale lagedale väljale sain, sai paaristõukeidki proovitud. Päike siras, lumi oli silmadele valus, aga NIIIIII  super oli suusatada - just niimoodi vaikselt, kiirustamata. Minu eesmärk oli tegelikult hoopis metsaveerest esimesed selleaastased pajutibud koju tuua. Metsaveerest natuke uut rada sisse astudes sain ka peotäie tibusid ja siis suuskasime meestega tasapisi kodu poole tagasi. Koju jõudes oli ikka selg ja nina kergelt higised, tegelikult oli just selline hoog sees, et nüüd oleks nii 4-5 km veel suusatanud, aga paraku pidime varsti hakkama kodu poole tagasi sõitma.